ស៊ីឌី

ស៊ីឌី ជាពាក្យកម្ចីពីភាសាអង់គ្លេសថា CD។ CD ជាពាក្យបំព្រួញនៃពាក្យ Compact Disc។ ស៊ីឌីជាឌីសអុបទិកសំរាប់​ផ្ទុកទិន្នន័យឌីជីថលដូចជាសំលេងឌីជីថលជាដើម។ ស៊ីឌីលេចមុខមាត់លើទីផ្សារ​តាំងពីឆ្នាំ១៩៨២។

ស៊ីឌីស្តង់ដារមានអង្កត់ផ្ចិត ១២០មម និងអាចថតសំលេងបាន ៨០នាទី។ មីឌីស៊ីឌី មានអង្កត់ផ្ចិតពី ៦០ ទៅ ៨០មម អាចថតសំលេងបាន ២៤នាទី។

បច្ចេកវិទ្យាផលិតស៊ីឌីត្រូវបានយកទៅប្រើប្រាស់​ក្នុងការអភិវឌ្ឍន៍ ស៊ីឌីផ្ទុកឯកសារ (ស៊ីឌីរូម CD-ROM) ស៊ីឌីផ្ទុកសំលេងនិងឯកសារដែលអាចសរសេរបានតែម្ដង (CD-R) ស៊ីឌីអាចសរសេរឡើងវិញបាន (CD-RW) ស៊ុពើរអូឌីយ៉ូស៊ីឌី(SACD) វីដេអូស៊ីឌី(វីស៊ីឌីVCD) ស៊ុពើរវីដេអូស៊ីឌី
(SVCD) ហ្វូតូស៊ីឌី ស៊ីឌីរូបភាព ស៊ីដីអាយ ជាដើម។